text: Fremgangsmåde.
  Rør gæren ud i lidt kuldslået mælk. Pisk æggehviderne så stive, at en top af dem holder formen. Riv den gule del fra en økologisk citron. Rør æggeblommerne grundigt sammen med melet, sukkeret og resten af mælken, og tilsæt efter smag enten kardemomme eller reven citronskal. Vend forsigtigt de piskede hvider ned i massen. 
  Stil dejen til hævning i 30 min. eller til den har fået ca. dobbelt størrelse. Varm æbleskivepanden godt op og bag æbleskiverne i de velsmurte huller. Når et hold æbleskiver er klar til at blive vendt, kan man lægge en skefuld æblemos ned i midten af hver. Tilføj lidt ekstra smør, hver gang en ny forsyning skal bages.